Wei Xin. Wei Xin () (1977-yil 18-aprelda Chongqing shahrida tugʻilgan) — xitoylik futbol murabbiyi va sobiq futbolchi, „Fujian Broncos“ futbol klubining amaldagi bosh murabbiyi. Futbolchilik faoliyati. Wei Xin butun futbol faoliyati davomida Chongqingdan ajralmagan. Bu muddat davomida shahardagi yoshlar va katta jamoalarda oʻynagan. Qianwei Huandao futbol klubi shaharga koʻchib oʻtganda va keyinchalik oʻzlarini Chongqing Lifan deb oʻzgartirganda, ular Wei Xinni tarkiblariga qoʻshib olishgan va unga Xitoy futbolining yuqori divizionida oʻynash imkoniyatini berishgan. Klub tarkibida u jamoaning muhim aʼzosiga aylangan va 2000-yilda Xitoy FA kubogini yutgan, bu uning klubdagi eng katta yutugʻi boʻlgan. Erishilgan natijalar Weini terma jamoaga chaqirilishiga olib kelgan va u 2001-yil 3-avgustda Shimoliy Koreyaga qarshi oʻyinda debyut qilgan. U 2002-yilgi FIFA Jahon chempionatini oʻtkazib yuborgan, ammo 2004-yilgi Osiyo Kubogida ishtirok etgan, musobaqada Xitoy terma jamoasi ikkinchi oʻrinni egallagan Wie jamoada muhim rol oʻynagan. Hatto oʻttiz yoshga toʻlmagan boʻlishiga qaramay, u Chongqingga boʻlgan sodiqligi tufayli murabbiylik lavozimi bilan taqdirlangan, Wie 2006-yilgi liga mavsumi oxirigacha futbolchilik faoliyatini yakunlashini eʼlon qilgan. Murabbiylik faoliyati. 2007-yilgi liga mavsumi boshida Wei Xinga Chongqing Lifan bosh murabbiyi lavozimini taklif qilishgan. Bu uni Xitoy professional futbol tarixidagi eng yosh murabbiyga aylantirgan. Weiga quyi divizionga tushib ketgan Chongqing jamoasini yuqori divizonga chiqarish vazifasi qoʻyilgan. 2008-yilda Chongqing Lifan quyi ligada ikkinchi oʻrinni egallagan va Xitoy Super Ligasiga qaytgan.